**A "Szent Borbála Otthon" Székhely intézményének korszerűsítése
TIOP-3.4.2-11/1-2012-0189**

**ELŐZMÉNYEK:**
A "Szent Borbála Otthon" Nonprofit Közhasznú Kft. az Új Széchenyi Terv Társadalmi Infrastruktúra Operatív Program keretén belül az "Önkormányzati, állami, egyház, nonprofit fenntartású bentlakásos intézmények korszerűsítése” című pályázati kiíráson vett részt. A **TIOP-3.4.2-11/1-2012-0189** azonosító számon regisztrált projekt javaslatot a Humán Erőforrás Programok Irányító Hatóságának vezetője 180.000.000 Ft vissza nem térítendő támogatásban részesítette, melyről 2013. április 18-án kelt Támogatói levélben értesítette intézményünket.

**PROJEKT ADATOK:**

**A projekt címe:** A „Szent Borbála Otthon” Székhely intézményének korszerűsítése

**A projekt tartalmának bemutatása:** A projekt a "Szent Borbála Otthon" Székhely intézmény bentlakásos ellátást nyújtó épületének korszerűsítésére irányul. A projekt célja, az ellátottak élet-és lakókörülményinek javítása, az intézményi infrastruktúra fejlesztése és a szolgáltatások színvonalának emelése révén. Ennek a célnak az eléréséhez szükséges a jelenlegi nem megfelelő infrastruktúra korszerűsítése, melynek főbb elemei: a meglévő régi lift helyére korszerű személyfelvonó kerül beépítésre, világítás korszerűsítése, vizesblokkok felújítása. A korszerűsítés indokolt, a projekt megvalósulását követően az igénybe vevők életkörülményei nagymértékben javulnak. Belső részt érintő átalakítások: Akadálymentes közlekedés biztosítása érdekében öt állomáson megálló új személyfelvonó kerül beépítésre a korszerűtlen lift helyett. A nővérhívó rendszer megújítása az ellátottak komfort- és biztonságérzetét növeli, mellyel az ápolás, gondozás magasabb színvonalon nyújtható. Alagsorban kerül kialakításra a dolgozók számára új szociális blokk. Az intézménybe való akadálymentes bejutást és parkolást az újonnan kialakított akadálymentes parkoló fogja biztosítani. A földszinti átalakítások: új mozgáskorlátozott fürdő kialakítása, valamint meglévő vizesblokkok felújítása. Emeleti átalakítások: a meglévő vizesblokkok átalakítása, korszerűsítése és felújítása. A korszerűsítés érinti a villamos hálózatot, korszerű nővérhívó rendszer kerül kiépítésre, valamint energiatakarékos világító testeket helyezünk fel. Az E-nagyi program keretében a családokkal történő kapcsolattartás érdekében az aulában 1 számítógépet biztosítunk az ellátottak számára internet hozzáféréssel, valamint egy hordozható számítógép projektorral biztosítja a foglalkoztatás és a kulturális rendezvényeink színvonalának emelését. Az étkeztetés színvonalának emelését az egyéni tálalási rendszer kialakításával szeretnék elérni. Fenti projekt előkészítésébe, tervezésébe bevontuk a Vakok és Gyengénlátók Baranya Megyei Egyesületét, a Siketek és Nagyothallók Országos Szövetségét és a Mozgáskorlátozottak Baranya Megyei Egyesületét, valamint rehabilitációs szakmérnök segítségét is igénybe vettük, a tervezés és a megvalósítás szakaszában is.

**Kedvezményezett:**
"Szent Borbála Otthon" Nonprofit Közhasznú Kft. 7300 Komló, Vájáriskola u.10.

**A projekt fejlesztési helyszíne:** "Szent Borbála Otthon" Nonprofit Közhasznú Kft. 7300 Komló, Pécsi út. 42. Helyrajzi szám: 1251.

**Engedélyes terveket készítette:** Folkner Károly Építész 7300 Komló, Gyöngyvirág u. 6.

**Kivitelező:**
COORDINATOR Zrt. 7632 Pécs, Tüskésréti út 5.

**Közreműködő szervezet:**Emberi Erőforrások Minisztériuma Közreműködő Szervezeti Feladatokat Ellátó Főosztályok Titkársága 1134 Budapest, Váci út 45. C épület

**A projekt elszámolható összköltsége:**180.000 000 Ft

**Támogatás összege:** 100 %

**A projekt befejezési határideje:** 2015. június 30.A projekt az Európai Unió támogatásával és az Európai Regionális fejlesztési Alap társfinanszírozásával valósul meg.